ביום רביעי שעבר אירע פיצוץ במסוף גז סמוך לאל עריש בצפון סיני בו נפגע צינור הגז לישראל , ירדן ואשר אחראי לאספקת גז לאזורים שונים בסיני ופורט סעיד. על פי עדויות מהשטח , 5 חמושים רעולי פנים הגיעו עם רכב ליד המסוף כשהם מוציאים את ה 2 השומרים של המתקן באיומים עם נשקם לאחר שקשרו את ידיהם , מטמינים מטעני חבלה באתר וסמוך לצינור הגז , מפוצצים אותם ובורחים מהמקום .
מיד לאחר התקרית , פרסו כוחות הביטחון ואנשי הצבא המצרי מחסומים באזור אל עריש כדי לתפוס את המפגעים , אם כי לא נמסר על חשודים שנתפסו . בישיבת חירום מיוחדת נפגש מושל צפון סיני ,הגנרל עבדל ווהאב מברוכ , עם ראשי מגנוני הביטחון בצפון סיני זאת במטרה לדון בהגברת האבטחה במתקני הגז ומניעת פעולה טרור דומה בעתיד.
הגנרל מברוכ אף התייחס בעצמו לאירוע ואמר כי הפעולה היא לא מעשה ידם של תושבי סיני וכי מדובר באנשים שאומנו לצורך הפעולה שמטרתה "חבלה " מתכוננת. את הדברים הללו גם אמר האחראי לביטחון בצפון סיני, סלאח אל מסרי שהוסיף כי מדובר במעשה פחדני שנועד לפגוע בכלכלה המצרית וביציבות והביטחון במדינה .
בסוף השבוע דיווחו מקורות ביטחוניים לעיתון אל ווטאן הסעודי כי קיימת אפשרות כי חוליה פלשתינית היא זו שביצעה את פיצוץ מסוף . אל מסרי אמר בדברים שפורסמו בעיתון , כי במהלך תקופת ההתקוממות במצריים נעצרו מספר פלשתינים חמושים ושמנהרות ההברחה לא זכו לפיקוח צמוד מה שהוביל לכניסת מפגעים לתוך השטח המצרי.
על פי מידע חדש שמגיע ממקורות ביטחוניים מצריים , עולה כי אכן חולית טרור פלשתינית עומדת מאחורי הפיצוץ . מדובר ככל הנראה בפעילי ארגון צבא האיסלאם הפלשתיני המזוהים עם אל קעידה שמנוהל ע"י חמולת הפשע דורמוש,חוליה שיתכן והיו בה פעילי חמאס או בעלת קשרים לחמאס בעזה.מדובר באותה חוליה שעל פי מקורות מצריים , כפי שדווח בזמנו בטרור ווטש , הייתה אחראית לפיצוץ צינור הגז ב5 לפברואר השנה.
כזכור ב5 לפברואר בתקופת ההתקוממות במצריים , פוצץ קטע מצינור הגז דבר שהוביל לשיתוק הזרמת הגז לישראל וירדן לתקופה של מספר שבועות. גם ב27 למרץ היה ניסיון כושל נוסף לפגוע בצינור , אז לא הצליחו המפגעים לפוצץ את המטענים.
תיעוד: כך נראה טבח- משאית קרור מלאת גופות בדרעא , סוריה.